Mikhael Paskalev

Mikhael Paskalev (født 24. mai 1987) er en norsk / bulgarsk musiker, gitarist, låtskriver og sanger fra Ålesund. Paskalev ble kåret til vinneren av Årets Urørt 2012Mikhael Paskalev er Årets Urørt og spilte på by:Larm i februar 2012.  Paskalev slapp en selvtitulert EP høsten 2012. I februar 2012 slapp han sitt debutalbum What's Life Without Losers, produsert av vennen og bandmedlemmet Joe Wills. Albumet ble spilt inn i Liverpool.

Videoen til låten «I Spy», regissert av André Chocron, fikk mye oppmerksomhet, også internasjonalt, og har over 3 millioner visninger på YouTube og Vimeohttps://www.youtube.com/watch?v=nksTXmu1UAg.

Han har spilt på festivaler som Øyafestivalen, Slottfjellfestivalen, By:Larm i 2011, Hove i 2012, Stavernfestivalen og Eurosonic i Nederland som  NRK P3s spesielt utvalgte artist. Paskalev har også spilt på TV-show som Lydverket, Lindmo og Sommeråpent på NRK, samt på Frankrikes største musikk TV-show  Taratata i 2013.

Paskalev møtte Jonas Alaska i Liverpool da de studerte musikk på LIPA– Vi var nok de eneste kule som droppa graduation day i England, og har tidligere vært faste medlemmer hverandres band.

Paskalev representeres på livesiden av Atomic Soul i Norge, Primary Talent i UK og Europa utenom Frankrike, Belgia og Sveits, der han representeres av Caramba. I USA er han signert til plateselskapet Mom + Pop Music og bookes av Windish Agency. I UK ga han ut en EP på Communion Records, og er signert til Dew Process i Australia/ New Zealand.

17. oktober 2016 slapp Mikhael Paskalev singelen «Witness». For videoen til låten, som ble regissert av han selv, , , ble han nominert til Spellemannprisen 2017 i klassen årets musikkvideo.

I 2017 startet Paskalev plateselskapet Braveheart Records sammen med Jonas Alaska og Billie Van.

I 2019 startet Paskalev bandet Hollywood sammen med Jonas Alaska og Billie Van. Deres debutalbum, Close To You, ble sluppet samme år.

Diskografi
2012: I Spy (Singel)
2012: Jive Babe (Singel)
2012: Mikhael Paskalev (EP)
2013: What's Life Without Losers (Singel)
2013: What's Life Without Losers (Album)
2016: Witness (Singel)
2017: Heavy (Album)

 Referanser 

 Eksterne lenker 



Kategori:Norske musikere
Kategori:Årets Urørt